RSG - Dis die een! || Monitor || Potgooi
Makhosi Khoza wil 'n opposisiegroepering lei
Die voormalige ANC-LP dr. Makhosi Khoza, wat weens haar uitgesprokenheid jeens korrupsie, staatskaping en president Jacob Zuma in onguns by die party verval het, het haar plan bekend gemaak om 'n opposisiegroepering in die 2019-verkiesing te lei. Monitor het vir die politieke ontleder Theo Venter en die hoof van die FW de Klerk stigting dr. Theuns Eloff gevra oor wat hulle dink van Khoza se plan.
Laai af mp3 (10 113KB)
Teken in met iTunes(10 113KB)
Ontleding oor Mugabe bedanking
Na 37 jaar is Zimbabwe nie meer onder die bewind van Robert Mugabe na sy bedanking gistermiddag laat nie. Die politieke wetenskaplike, Theo Bekker van Noordwes Universiteit, verskaf sy reaksie op die jongste verwikkelinge in Zimbabwe.
Laai af mp3 (9 071KB)
Teken in met iTunes(9 071KB)
Robert Mugabe buig die knie
Duisende Zimbabwiërs het tot in die vroeë oggend-ure feesgevier in die strate van Harare, oor die nuus dat Robert Mugabe as president bedank het. Ook in Suid-Afrika het die vreugdevure hoog gebrand. Zimbabwe se afgedankte adjunkpresident, Emmerson Mnangagwa, sal vóór Vrydag as waarnemende president van Zimbabwe beëdig word.
Laai af mp3 (2 494KB)
Teken in met iTunes(2 494KB)
Poskantoor beharting maatskaplike toelaes
Die Poskantoor sal van 1 April aanstaande jaar die uitbetaling van maatskaplike toelaes behartig. 'n Ooreenkoms hieroor is onderteken tussen die Poskantoor en die Maatskaplike sekerheids-agentskap, oftewel Sassa. Die inter-ministeriële komitee het die besonderhede van die ooreenkoms aan die Parlement uitgestippel.
Laai af mp3 (3 541KB)
Teken in met iTunes(3 541KB)
Vieringe in Zimbabwe
Die voormalige adjunkpresident van Zimbabwe, Emmerson Mnangagwa sal na verwagting vandag as tussentydse president ingehuldig word. Oud-president Robert Mugabe het gister bedank en talle Zimbabwiërs het gisteraand sy bedanking gevier. Ons verslaggewer Noma Bolani is in Harare in Zimbabwe.
Laai af mp3 (4 520KB)
Teken in met iTunes(4 520KB)
Merkel se politieke toekoms lyk onseker
Die Duitse kanselier, Angela Merkel, wat haar magsbasis met vier verkiesings oorwinnings verskans het, se politeke toekoms lyk onseker nadat gesprekke oor 'n koalisie regering misluk het. Merkel wil ’n herverkiesing uitskryf eerder as om 'n minderheidsregering te lei. Wat is die implikasies hiervan vir die Duitsers en hul Europese bondgenote? Dis die vraag wat ons aan professor Erwin Schwella van die Universiteit Stellenbosch se Skool vir Publieke Leierskap gestel het.
Laai af mp3 (6 537KB)
Teken in met iTunes(6 537KB)
Ou vriende reis in giro-vliegtuie
'n Droom is vir twee ou vriende bewaarheid wat 'n onvergeetlike lugreis langs die ooskus van Afrika onderneem het. Hulle het ook moontlik 'n rekord opgestel. Hulle is sover bekend die eerste avonturiers wat 'n lang-afstand vlug, in twee giro-vliegtuie van Duitsland na Suid-Afrika onderneem het.
Laai af mp3 (2 348KB)
Teken in met iTunes(2 348KB)
Menseregte aktivis oor Zimbabwe situasie
Die veelbekroonde menseregte aktivis en prokureur, Beatrice Mtetwa oor die politieke verwikkelinge in Zimbabwe.
Laai af mp3 (4 893KB)
Teken in met iTunes(4 893KB)
Grootste beraad oor TB ooit
75 Ministers van gesondheid en verteenwoordigers van 114 lande het pas die wêreld se grootste beraad nog ooit oor TB in Moskou bygewoon. Die geleentheid was ’n waterskeiding in terme van nuwe riglyne oor die voorkoming en behandeling van tering. So sê professor Martie van der Walt, hoof van die Mediese Navorsingsraad se tering platform.
Laai af mp3 (4 613KB)
Teken in met iTunes(4 613KB)
Hofaksie teen Mxolisi Nxasana
Die organisasies Corruption Watch, Freedom Under Law en die Raad vir die Bevordering van die Suid-Afrikaanse Grondwet het die hooggeregshof in Pretoria genader vir 'n bevel wat die verwydering van die voormalige baas van die Nasionale Vervolgingsgesag, Mxolisi Nxasana, nietig sal verklaar. So 'n bevel sal ook die aanstelling van Shaun Abrahams, die dienende hoof, ongeldig maak. In hofstukke word beweer dat Nxasana sewentien miljoen rand aangebied is na hy uit sy pos as hoof van die nasionale departement van openbare vervolgings bedank het.
Laai af mp3 (1 916KB)
Teken in met iTunes(1 916KB)
Bouwerk aan N2 Wildekus tolpad begin
In die Oos-Kaap het bouwerk aan die N2 Wildekus-tolpad begin, vyftien jaar na dit vir die eerste keer voorgestel is. Die pad sal die roete tussen Oos-Londen en Durban verkort, en twee reuse brûe insluit. Die tolpad-projek sal 'n geraamde agt duisend werksgeleenthede skep, en die toerisme-verwante moontlikhede veral in Pondoland uitbrei.
Laai af mp3 (3 468KB)
Teken in met iTunes(3 468KB)
Sanwu oor Brian Molefe aanstelling
Brian Molefe, die voormalige uitvoerende hoof van Eskom, se skielike aanstelling as deel van 'n poel van spesialiste wat die weermag met navrae help het baie vrae laat onstaan. Molefe het onder 'n wolk verlede jaar uit Eskom bedank, en is toe later as LP ingesweer, waar hy ook later bedank het. Advokaat Pikkie Greeff, die nasionale sekretaris van die militêre vakbond Sanwu, sê hulle raadpleeg hul regspan oor Molefe se aanstelling.
Laai af mp3 (3 228KB)
Teken in met iTunes(3 228KB)
Mugabe en Mnangagwa ontmoet vandag
Die Zimbabwiese president, Robert Mugabe, en sy afgedankte adjunk-president, Emmerson Mnangagwa, sal na verwagting vandag samesprekings oor die huidige politieke dooiepunt voer. Die weermag het gister onthul dat die twee reeds met mekaar in kontak was. Volgens die militêre leier, generaal Constantino Chiwenga, word daar verwag dat Mnangagwa binnekort uit die buiteland na Harare sal terugkeer.
Laai af mp3 (4 130KB)
Teken in met iTunes(4 130KB)
Sutherland boere gaan voer ontvang
Die Hoofbestuurder van Agri-Wes-Kaap, Carl Opperman, sê een van die positiewe gevolge van die ergste droogte in 'n honderd jaar in die Wes-Kaap is die welwillenheid van ander landbouers in die res van die land. Daar vertek Vrydag uit Caledon 'n groep mense om voer by boere in Sutherland te gaan aflewer. Essie Esterhuyse het aan Metzi van der Merwe gesê hulle sal vroegdag in die pad val.
Laai af mp3 (2 630KB)
Teken in met iTunes(2 630KB)
Videospeletjie konferensie in Johannesburg
Hoe groei mens die videospeletjie bedryf in Suid-Afrika? 25 Videospeletjie-ontwikkelaars uit 11 lande is hierdie week by die Goethe Instituut in Johannesburg bymekaar om hulle kennis met Suid-Afrikaners in dié bedryf te deel. Anna-Marie Jansen van Vuuren het die konferensie bygewoon en dié verslag saamgestel.
Laai af mp3 (4 004KB)
Teken in met iTunes(4 004KB)
Robert Mugabe moet teen 12uur bedank
Zimbabweërs sal tot vanmiddag moet wag om te sien of President Robert Mugabe uiteindelik gaan toegee om as die land se leier te bedank. Gisteraand het die 93-jarige leier die wêreld geskok toe hy in 'n toespraak nie sy verwagte uittrede aangekondig het nie. Vroeër gister ZANU-PF op 'n spesiale Sentrale komitee vergadering besluit om hom as party-leier uit te skop.
Laai af mp3 (3 209KB)
Teken in met iTunes(3 209KB)
Wes-Kaapse skole spaar geld met 'n slim watermetertoestel
Wes-Kaapse skole spaar duisende rande, met 'n nuwe sogenaamde slim watermetertoestel. Watergebruik het boonop by dié skole merkwaardig afgeneem, met die gebruik van die toestel. Corbin August doen verslag.
Laai af mp3 (2 582KB)
Teken in met iTunes(2 582KB)
Theo Bekker oor die jongste verwikkelinge in Zimbabwe
Ten spyte daarvan dat Zanu PF Robert Mugabe met Emmerson Mnangagwa vervang het as leier en Grace Mugabe gister uit die party geskors het, blyk Mugabe steeds te weier om af te staan as president. Vir ’n ontleding oor die jongste verwikkelinge het Monitor met Theo Bekker van Noordwes Universiteit gepraat.
Laai af mp3 (11 093KB)
Teken in met iTunes(11 093KB)
Optog teen Mugabe in Pretoria
In Pretoria het groot getalle Zimbabwiërs wat in Suid-Afrika woon, by die Uniegebou saamgetrek om die veldtog teen president Mugabe in Zimbabwe, te steun. Baie van hulle hoop dat hulle na 'n Zimbabwe sonder president Mugabe kan terugkeer, berig Liela Magnus.
Laai af mp3 (3 275KB)
Teken in met iTunes(3 275KB)
Het Dlamini-Zuma stoom verloor in die ANC-verkiesingsstryd?
Presies 'n maand van vandag af sal Suid-Afrikaners weet wie die ANC se nuwe leier is - dr. Nkosazana Dlamini-Zuma of Cyril Ramaphosa of 'n buiteperd soos dr. Zweli Mkhize. Sommige waarnemers meen Ramaphosa loop gerieflik voor, en dat Dlamini-Zuma se veldtog stoom verloor. Is dit die geval? Dis die vraag wat Monitor aan een van Dlamini-Zuma se grootste ondersteuners, Carl Niehaus van die MK Militêre Veterane vereniging gestel het.
Laai af mp3 (8 731KB)
Teken in met iTunes(8 731KB)
'n Internasionale beraad oor kwaksalwery
Universiteit Stellenbosch bied vandag en môre vir die eerste keer 'n internasionale beraad aan om kwaksalwery, pseudo-wetenskap en vals nuus in die gesondheids-bedryf teë te werk. Ons wetenskapkorrespondent en die organiseerder van die beraad, George Claassen, verskaf meer besonderhede.
Laai af mp3 (2 891KB)
Teken in met iTunes(2 891KB)
Ontleder oor die "staatsgreep" in Zimbabwe
Die weermag het die staatsbeheerde Zimbabwe Broadcasting Corporation in Harare oorgeneem. Tydens die regstreekse uitsending, is president Mugabe en sy gesin die versekering gegee dat hulle veilig is en dat slegs die kamerade rondom hom geteiken word. Ons praat met die politieke wetenskaplike professor Anthoni van Nieuwkerk van Wits Universiteit.
Laai af mp3 (6 099KB)
Teken in met iTunes(6 099KB)
Suid-Afrikaanse Indiensname verslag vir 2017
Werkloosheid is reeds 20 jaar 'n krisis in Suid-Afrika. Daar is nie 'n land in die 100 grootste ekonomieë wat vir twee dekades 'n werkloosheidsyfer van bo 20% getoon het nie. Dit is volgens Mike Schussler, hoof ekonoom van economist.co.za. Hy het die vakbond, UASA se Suid-Afrikaanse Indiensname verslag vir 2017 bekendgestel.
Laai af mp3 (2 702KB)
Teken in met iTunes(2 702KB)
OR Tambo lughawe nou baie stiller
As jy vandag op 'n plaaslike vlug vanaf die OR Tambo internasionale lughawe vertrek, gaan jy ongekende stilte ervaar. Die lughawe het besluit om mikrofone vir eers af te skakel.
Laai af mp3 (1 987KB)
Teken in met iTunes(1 987KB)
Haaie op die Kaapse kuslyn
Die Kaapstad Metroraad waarsku dat skole Geelstert moontlik Groot wit-haaie na die kuslyn kan lok. Die Metroraad vra dat Kapenaars en vakansiegangers bedag moet wees hierop. Daar sal tydens die feestyd mense op strande ontplooi word om die kuslyn vir haaie te moniteer.
Laai af mp3 (2 524KB)
Teken in met iTunes(2 524KB)
Gift of the Givers help Beaufort-Wes watersituasie
Die hulplenigings-organisasie, Gift of the Givers, het begin om boorgate in die Beaufort Wes-omgewing aan te bring. Die boorgate behoort daagliks 'n bykomende 1-miljoen liter water aan inwoners te verskaf.
Laai af mp3 (2 584KB)
Teken in met iTunes(2 584KB)
Kalmte gevra oor Heher-verslag
Die Minister van Hoër Onderwys en Opleiding, Professor Hlengiwe Mkhize, het studente vir kalmte gevra terwyl die regering die Heher-verslag verwerk.Die kommissie het bevind dat gratis tersiêre onderrig nie haalbaar is nie, en dat slegs studente by tegniese kolleges ten volle deur die regering befonds moet word.
Laai af mp3 (2 093KB)
Teken in met iTunes(2 093KB)
Ekonomiese gesprek oor SAA en Eskom
Die Suid-Afrikaanse Lugdiens verloor daagliks meer as R12m. Die gevolg hiervan is dat sy kapitaal kontantvloei verlede week klaar was. So sê die Hoof direkteur van die Vrye Mark Stigting, Leon Louw. Saam met hom in ons ateljee is die hoof van die Skool vir Ekonomiese en Sake Wetenskappe by Wits universiteit, professor Jannie Rossouw.
Laai af mp3 (12 956KB)
Teken in met iTunes(12 956KB)
Irmgard Bensusan oor atletiek en Suid-Afrika
Die Suid-Afrikaansgebore atleet, Irmgard Bensusan gesels oor haar benoeming vir Paralimpiese Sportvrou van die Jaar in Duitsland.
Laai af mp3 (4 875KB)
Teken in met iTunes(4 875KB)
Heher-verslag oor gratis onderrig
Die Heher-kommissie van Ondersoek na die befondsing van tersiêre onderrig, het bevind dat die land nie nou gratis onderrig vir almal kan bekostig nie.
Laai af mp3 (3 425KB)
Teken in met iTunes(3 425KB)
Haalbaarheid van die Heher-verslag aanbevelings
Die Heher-kommissie beveel aan dat aansoek- en registrasie betalings geskrap moet word en dat die studente hulpskema, NSFAS met 'n inkomste gebeurlikheids lenings-model vervang word. Die Hoof ekonoom by die Efficient-groep, Dawie Roodt deel sy mening hieroor.
Laai af mp3 (5 007KB)
Teken in met iTunes(5 007KB)
Migrante benodig sielkundige hulp
Die migrante-kwessie wek toenemend kommer onder heelparty inwoners van Europa. Baie is onder meer ongelukkig dat migrante onderhou word deur belastingbetalers se geld, terwyl ander verdere terreuraanvalle vrees. Marlinée Fouché berig dat juis dié kwessie tweespalt onder burgers van Denemarke veroorsaak . Sy het met 'n Deense vrou, Marie Reiter, gepraat oor haar ervaring as vrywilliger wat met Siriese vlugtelinge werk.
Laai af mp3 (4 892KB)
Teken in met iTunes(4 892KB)
Wetsontwerp om fluitjieblasers te beskerm
Die Vereniging van Gesertifiseerde Bedrog Eksaminators ondersteun die Beskermde Openbaarmakings-Wysigingswetsontwerp. Dit bied addisionele beskerming aan fluitjieblasers van bedrog en korrupsie. Die wysigings maak onder meer voorsiening vir beskermde openbaarmaking van ongerymdhede in die werksplek. Die vereniging se voorsitter, Jaco de Jager sê dit is veronderstel om 'n kultuur van etiese nakoming te bevorder deur flutjieblasers teen burgerlike, strafregtelike of disiplinêre klagtes te beskerm.
Laai af mp3 (3 585KB)
Teken in met iTunes(3 585KB)
Beaufort-Wes kort geld om waternood te oorkom
Die uitvoerende burgemeester van Beaufort-Wes, Japie van der Linde, sê die dorp het geld nodig om ondergrondse water,wat buite die dorp is, vir daaglikse gebruik aan te lê. Die dorp se damme is dolleeg en waternood moet daagliks bestuur word.
Laai af mp3 (3 846KB)
Teken in met iTunes(3 846KB)
Oos-Kaapse boere ontvang voerskenkings
'n Boer in die Aberdeen in die Oos-Kaap se se pleidooi vir droogtehulp het boere in die Vrede en Newcastle-omgewing geraak. Dertien vragmotors vol voer is die afgelope naweek aan boere in dié streek oorhandig. 'n Boer in die Aberdeen-omgewing, Louis Lategan vertel dat daar in byna vier jaar nog geen noemenswaardige reën in die gebied geval het nie.
Laai af mp3 (2 922KB)
Teken in met iTunes(2 922KB)
Moet apartheid die skuld kry vir vandag se korrupsie?
Apartheid het n bruikbare bloudruk gelaat vir die korrupsie wat ons tans beleef. Dit was die strekking van n boodskap deur twee joernaliste, Karyn Maughan en Pieter-Louis Myburgh, skrywer van The Republic Of Gupta, a Story of State Capture. Maughan het tydens n voorlegging aan die Universiteit Stellenbosch se Sentrum vir Konstitusionele Regte en die Skool vir Publieke Leierskap, gesê staatskaping het nie saam met die Guptas in 1993 in Suid-Afrika gekom nie. Die Hoof sekretaris van die Afrikaner Bond, Jan Bosman, sê aikona - om die blaam op Apartheid te plaas is holrug gery en loutere onsin.
Laai af mp3 (17 589KB)
Teken in met iTunes(17 589KB)
Vrydag 10 November 2017
Die amptelike bekendstelling van RSG Skatkis 2018.
Laai af mp3 (12 625KB)
Teken in met iTunes(12 625KB)
Pravin Gordhan vereer met Afrika-toekenning vir etiese leierskap
Die voormalige minister van finansies, Pravin Gordhan, het vandag die nuutste ontvanger geword van die Afrika-netwerk vir etiese sakeleierskap (BEN-Africa) se Orde van die Kremetart. Gordhan het met Heindrich Wyngaard op Monitor gepraat.
Laai af mp3 (6 235KB)
Teken in met iTunes(6 235KB)
Kenner oor nuwe woelinge oor gratis hoër onderwys
Pres. Jacob Zuma beplan glo om gratis tersiêre onderrig in te stel ten spyte daarvan dat 'n kommissie van ondersoek hierna daarteen besluit het. Die president het tot nou versuim om die kommissie se verslag openbaar te maak. Ons praat met advokaat Frans Rautenbach wat in sy boek "South Africa Can Work: How a Free Market and Decentralised Government Can Make Us a Winning Nation" ook oor die kwessie van staatsbefondsing van hoër onderwys skryf.
Laai af mp3 (6 435KB)
Teken in met iTunes(6 435KB)
"Biography of an Uncharted People"
Die onvertelde stories van Suid-Afrikaners wat in die verlede oor die hoof gesien is en deur die geskiedenis opsy gelaat is, gaan die lig sien. Dit is te danke aan ŉ nuwe projek gesetel in die Universiteit Stellenbosch se Fakulteit Lettere en Sosiale Wetenskappe. Hierdie projek is getiteld Biography of an Uncharted People. Ons praat met die projekleier, Prof Johan Fourie.
Laai af mp3 (8 128KB)
Teken in met iTunes(8 128KB)
President Zuma keur ondersoek na Inkomstediens goed
Die minister van Finansies, Malusi Gigaba, sê President Jacob Zuma het 'n ondersoek na die Suid-Afrikaanse Inkomstediens goedgekeur. 'n Afgetrede regter sal die ondersoek na die onderverhaling van belastinginkomste lei. Gigaga sê die kommissaris van die Inkomstediens, Tom Moyane, is oor die ondersoek ingelig en het onderneem om sy samewerking te gee. Ons praat met 'n ekonoom by Rebalance Fund Managers, Dr Chris Harmse.
Laai af mp3 (5 666KB)
Teken in met iTunes(5 666KB)
Die politieke motivering van die Inkomstediens se ondersoek
Die minister van Finansies, Malusi Gigaba, sê President Jacob Zuma het 'n ondersoek na die Suid-Afrikaanse Inkomstediens goedgekeur. 'n Afgetrede regter sal die ondersoek na die onderverhaling van belastinginkomste lei. Ons praat hieroor met die politieke en beleidsontleder prof. Erwin Schwella van die Skool vir Publieke Leierskap by die Universiteit Stellenbosch.
Laai af mp3 (7 622KB)
Teken in met iTunes(7 622KB)
Wat die MK-veterane oor Naledi Pandor sê
Carl Niehaus, woordvoerder van die ANC se MK militêre veterane, reageer op min. Naledi Pandor as adj.pres. Cyril Ramaphosa se verkiesingsmaat vir die ANC se Top 6-leierskapstryd. Heindrich Wyngaard het die vrae gevra.
Laai af mp3 (2 937KB)
Teken in met iTunes(2 937KB)
Ramaphosa kies Pandor as sy adjunk-kandidaat
Die Cyril Ramaphosa-veldtog vir die ANC se leierskapstryd het verras deur min. Naledi Pandor aan te kondig as sy kandidaat om as ANC-adjunkpresident verkies te word. Melanie Verwoerd, politieke ontleder en oud-ANC-LP, beantwoord Heindrich Wyngaard se vrae hieroor.
Laai af mp3 (7 446KB)
Teken in met iTunes(7 446KB)
Grondwetkenner oor verwikkelinge rondom Pauw-boek
Die uitgewers van die boek "The President's Keepers" het die Staatsveiligheidsagentskap (SSA) se regsverteenwoordiger laat weet hulle gaan nie die boek van die mark onttrek nie, terwyl die familie van die SSA-baas Arthur Fraser nou ook met regstappe dreig. Heindrich Wyngaard praat hieroor met grondwetkenner prof. Pierre de Vos.
Laai af mp3 (8 368KB)
Teken in met iTunes(8 368KB)
Moet die ou landsvlag verban word?
Die Nelson Mandela-stigting het 'n kat in die duiwehok gegooi deur 'n oproep dat die ou Suid-Afrikaanse vlag verbied word - en dit weens die verdeling wat dit dikwels veroorsaak. Maar is dit die beste wyse om verdelende simbole uit die verlede te hanteer? Die uitvoerende hoof van die Instituut vir Geregtigheid en Versoening, Stan Henkeman, en die sanger, akteur, skrywer en sosiale aktivis Steve Hofmeyr, praat hieroor.
Laai af mp3 (7 794KB)
Teken in met iTunes(7 794KB)